स्मार्ट-सिटी का प्रस्ताव भेजना काफी नहीं एजुकेशन विलेज का खाका तैयार करें: बिरला
सांसदओम बिरला ने मंगलवार को स्मार्ट-सिटी प्रोजेक्ट से जुड़े अधिकारियों और कंसल्टेंट कंपनी के प्रतिनिधियों की बैठक ली। इसमें बिरला ने कहा कि केवल केंद्र सरकार को प्रस्ताव भिजवाने से ही जिम्मेदारी पूरी नहीं हुई है। हम जो भी कार्य करें उसमें स्मार्ट सिटी की झलक नजर आए, इसका संदेश आगे तक भी पहुंचे।
बैठक में नगर निगम उपायुक्त राजेन्द्र चारण ने स्मार्ट सिटी के योजना के बारे में बताया। बिरला ने कहा कि कोटा की पहचान शिक्षा नगरी के रूप में है, लिहाजा यहां एजुकेशन विलेज की स्थापना के नजरिए से नए प्रोजेक्ट तैयार करें। शिक्षा से जुड़े बड़े संस्थानों और घरानों को कोटा आमंत्रित करने के प्रस्ताव तैयार करें। देश में स्किल डवलपमेंट पर विशेष जोर दिया जा रहा है। इस एजुकेशन विलेज में हम ऐसे संस्थान की स्थापना के प्रयास करें जो हमारे युवाओं का स्किल डवलपमेंट कर उन्हें रोजगार से जोड़ सकें।
निगम एवं कंसलटेंसी से जुड़े अधिकारियों के साथ बैठक करते सासंद बिरला।
hin_Deva hin_Deva hin_Deva hin_Deva